# Càries

La càries dental, o simplement càries, és una malaltia infecciosa que afecta els teixits durs de la dent. També es coneix popularment com niell, niella, corc/corcadura/picadura de les dents.
Hom parla d'una dent corcada o cucada, o d'un queixal corcat. Si no es tracta la malaltia pot derivar en dolor (dita mal de queixal(s), mal de barres), la pèrdua de la dent o infecció i, en casos greus, la mort.
Existeixen proves que demostren la presència de la malaltia a l'edat del bronze, a l'edat del ferro i a l'edat mitjana, però també abans del període neolític.

## Epidemiologia

Els augments de la prevalença de la càries s'han associat a canvis de la dieta. Avui en dia en una de les malalties més comunes del món.
Hi ha nombroses maneres de classificar la càries dental, però els factors i el desenvolupament dels riscs són, en gran part, similars. A la primeria pot aparèixer com una àrea petita que pot esdevenir una cavitat grossa de color marró. Encara que sovint es pot diagnosticar a ull nu, a vegades cal una radiografia per a confirmar el diagnòstic a les parts menys visibles de la dent.

## Etiologia

La càries és causada per certs tipus de bacteris productors d'àcids (especialment algunes espècies Lactobacillus, Streptococcus mutans i espècies d’Actinomyces) que causen dany en presència de carbohidrats fermentables com la sacarosa, la fructosa i la glucosa. Els nivells d'àcid resultants a la boca afecten les dents pel fet que el contingut mineral de la dent és sensible al pH baix. Específicament, una dent -el contingut de la qual és essencialment mineral- està en constant procés de desmineralització i remineralització. Quan el pH de la superfície de la dent està per sota de 5,5, la desmineralització predomina sobre la remineralització, és a dir, hi ha una pèrdua neta de l'estructura mineral de la dent.

## Tractament

Segons el grau de destrucció, existeixen diversos tractaments per a restaurar la forma, la funció i l'estètica de la dent, però sense regenerar quantitats grans d'estructura de la dent. Les organitzacions dentals aconsellen mesures preventives, com la higiene oral regular i modificacions de la dieta.

## Referències

* ↑ Dental Cavities, MedlinePlus Medical Encyclopedia, pàgina accessible el 25 de juliol del 2007.
* ↑ https://dcvb.iec.cat
* ↑ Cavities/tooth decay, Mayo Clinic website. (anglès)
* 1 2 Epidemiology of Dental Disease, allotjada a la web de la University of Illinois de Chicago, accessible el 25 de juliol de 2007.
* ↑ Suddick, Richard P. and Norman O. Harris. "Historical Perspectives of Oral Biology: A Series" Arxivat 2007-12-18 a Wayback Machine.. Critical Reviews in Oral Biology and Medicine, 1(2), pàgines 135-151, 1990. PDF
* ↑ Sonis, Stephen T. "Dental Secrets: Questions and Answers Reveal the Secrets to the Principles and Practice of Dentistry." 3rd edition. Hanley & Belfus, Inc., 2003, p. 130. ISBN 1-56053-573-3
* ↑ Hardie, J.M. (1982). The microbiology of dental caries. Dental Update, 9, 199-208.
* ↑ Holloway, P.J. (1983). The role of sugar in the etiology of dental caries. Journal of Dentistry, 11, 189-213.
* ↑ Rogers A H (editor).. Molecular Oral Microbiology. Caister Academic Press, 2008. ISBN 978-1-904455-24-0.
* ↑ Oral Health Topics: Cleaning your teeth and gums Arxivat 2009-08-31 at Archive.is. Allotjada a la pàgina de l'American Dental Association, accessible el 25 de juliol del 2007.

## Enllaços externs

* «Càries». Canal Salut. Generalitat de Catalunya.
* Més informació sobre les càries Arxivat 2007-09-29 a Wayback Machine.

## Vegeu també

* Placa dentària
* Streptococcus sanguinis
* Recessió parodontal